b"\n_START_ARTICLE_\nCelso Montero Rodr\xc3\xadguez\n_START_SECTION_\nBiografia\n_START_PARAGRAPH_\nEl seu pare va emigrar a Guinea Equatorial. Llicenciat en teologia i ci\xc3\xa8ncies de la informaci\xc3\xb3 per la Universitat de Comillas, on va con\xc3\xa8ixer Jes\xc3\xbas Aguirre, Gabino D\xc3\xadaz Merch\xc3\xa1n, Juli\xc3\xa1n Mar\xc3\xadas i Jos\xc3\xa9 Luis L\xc3\xb3pez Aranguren. El 1965 enseny\xc3\xa0 al seminari de Cochabamba (Bol\xc3\xadvia) on va coincidir amb companys que s'unirien posteriorment al moviment revolucionari de Ernesto Che Guevara a Bol\xc3\xadvia i en 1969 va visitar l'Havana. Fruit de la seva experi\xc3\xa8ncia en aquesta visita va abandonar els seus contactes amb el marxisme, en els quals s'havia implicat de la m\xc3\xa0 de R\xc3\xa9gis Debray. Tornat a Espanya va abandonar el sacerdoci. Va treballar al diari La Regi\xc3\xb3n d'Ourense, per\xc3\xb2 tamb\xc3\xa9 ha col\xc2\xb7laborat a El Ciervo, S\xc3\xa1bado Gr\xc3\xa1fico,  La Voz de Galicia, Diario 16 i El Pa\xc3\xads.  Particip\xc3\xa0 en els volums As relaci\xc3\xb3ns Eirexa-Mundo en Galicia (1972), A crisis da concencia relixosa no mundo moderno (1972) i Galicia: conflicto e supervivencia._NEWLINE_Militant del PSdeG-PSOE, del que el 1976 en fund\xc3\xa0 la secci\xc3\xb3 d'Ourense, ha estat senador per la prov\xc3\xadncia d'Ourense. En les eleccions generals espanyoles de 1977 va ser escollit dins de la Candidatura Democr\xc3\xa0tica Gallega, una coalici\xc3\xb3 electoral formada per personalitats del centre-esquerra galleguista recolzada pel PSOE (que no es va presentar a les eleccions, excepte en Lugo, on no es va presentar la coalici\xc3\xb3), integrant-se en el Grup Socialista. Ja pel PSOE va ser escollit a les seg\xc3\xbcents eleccions (1979, 1982 i 1986). En totes les eleccions a les que es va presentar va ser el senador m\xc3\xa9s votat per la prov\xc3\xadncia. Tamb\xc3\xa9 va ser conseller de treball de la Xunta de Gal\xc3\xadcia provisional (1978-1979) i membre de l'Assemblea de Parlamentaris de Gal\xc3\xadcia. De 1991 a 1995 fou nomenat Vicevaledor do Pobo."